Es-mil-e-ua-net-III-WEB	Qu’ei trufaria que me criden eth califa e que, totun, se poguen passar taus causes sense eth mèn permís.” E Giafar, tremolós, responec: “Mès qui a dit qu’eth Palai des Meravilhes ei damb es hièstres dubèrtes e es lums alugadi?” E eth califa didec: “Aprèssa-te aciu e guarda.” E Giafar s’apressèc, guardèc entàs jardins, e vedec tota aquera illuminacion, que semblaue coma s’eth palai siguesse usclant, ludent mès qu’era claror dera lua.